stanford-oval/wikipedia huggingface dataset:
ספירת שנות היובל
ספירת היובל לעומת ספירת העומר

נוסח ספירת היובל דומה לנוסח של ספירת העומר, אלא שבמקום "יום" אומרים "שנה", ובמקום "לספירת העומר" אומרים "ליובל". כמו כן, ספירת העומר מוטלת על כל יחיד ויחיד, בעוד ספירת היובל מוטלת על בית-הדין המייצג את כל ישראל. הנימוק להבדל זה הוא הנוסח השונה של הציוויים בתורה: בספירת העומר כתוב "וּסְפַרְתֶּם לָכֶם" בלשון רבים, ומשמע שהכוונה לכל אחד ואחד; ובספירת היובל כתוב "וְסָפַרְתָּ לְךָ", ומשמע שהכוונה לציבור כולו כאיש אחד.
מצוות ספירת היובל אינה נוהגת בימינו, כיוון שמצוות היובל עצמה אינה נוהגת.
הערות שוליים

↑  תלמוד בבלי, מסכת נדרים, דף ס"א, עמוד א'. תלמוד בבלי, מסכת ראש השנה, דף ט', עמוד א'. תלמוד בבלי, מסכת ערכין, דף י"ב, עמוד ב'.
↑  ספר ויקרא, פרק כ"ה, פסוק ח'
↑  ספר המצוות עשה קמ
1 2  הרב יהודה זולדן, ספירת השנים לשמיטה וליובל וספירת העומר, "מכון התורה והארץ", גיליון 109 (תשרי ה'תשע"ו), עמ' 49.
↑  ערוך השולחן העתיד, הלכות שמיטה ויובל י ו
↑  מנחת חינוך מצווה של
↑  כתובות עב א#תוספות
↑  רמב"ן על ויקרא כג טו
↑  הר"ן על פסחים כז ב בדפי הרי"ף. וראו שו"ת הרב עקיבא איגר, סימן כח-לא.
↑  ספר ויקרא, פרק כ"ג, פסוק ט"ו
| שמיטה ויובל |
| --- | --- | --- |
| מצוות השביעית | שמיטת קרקעות • מלאכות שביעית • שמיטת כספים  • פרוזבול • מצוות הקהל • שביעית בזמן הזה |  |
| פירות שביעית | איסור ספיחין • איסור סחורה • איסור שמור • איסור נעבד • דמי שביעית • חובת הביעור |  |
| מצוות היובל | ספירת שנות היובל • שנת היובל • גאולת קרקע • בתים ושדות בתקופת היובל • מצוות הענקה |  |
| פתרונות הלכתיים | יבול שישית • זריעה מוקדמת • יבול חו"ל • מצע מנותק • אוצר בית דין • היתר מכירה • יבול נוכרי • פח שמיטה |  |
| ארגונים | קרן השביעית • אוצר הארץ • ועדת שמיטה • שמיטה ישראלית |  |
| טקסטים | מסכת שביעית • תורת השמיטות • שבת הארץ • ספרות על שנת השמיטה |  |
סנדר גילמן

| --- | --- |
אין תמונה חופשית
 לידה:  21 בפברואר 1944 (בן 80) ניו יורק, ארצות הברית 
 מדינה:  ארצות הברית 
 השכלה:  אוניברסיטת טוליין 
 מעסיק:  אוניברסיטת קורנל, אוניברסיטת שיקגו, אוניברסיטת אילינוי בשיקגו 
 פרסים והוקרה:  מלגת גוגנהיים (1972)  פרס ברלין (2001, 2000)  עמית האקדמיה האמריקאית לאמנויות ולמדעים 
 
סנדר גילמן (באנגלית: Sander Gilman; נולד ב-21 בפברואר 1944) הוא היסטוריון יהודי-אמריקאי, פרופסור באוניברסיטת אמורי. הוא כתב וערך יותר מ-80 ספרים בנושאים מגוונים.
אודות

גילמן קיבל תואר בספרות ושפה גרמנית מאוניברסיטת טוליין בשנת 1963 והמשיך לדוקטורט בגרמנית, אותו השלים בשנת 1968. נושא עבודתו הייתה "המבנים וצורות הקומפוזיציה בנובלות של אלפרד הנשקה". בשנים 1976–1995 שימש כפרופסור באוניברסיטת קורנל. אחר כך שימש עד לשנת 2000 פרופסור באוניברסיטת שיקגו. אחר כך לימד כארבע שנים באוניברסיטת אילינוי באורבנה-שמפיין והקים שם את התוכנית ללימודים יהודים. בשנת 2005 מונה לפרופסור באוניברסיטת אמורי, ומשמש שם כראש התוכנית לפסיכואנליזה.
מחקריו של גילמן עוסקים בנושאים שונים ומגוונים. הוא עסק בספרות השואה, בזיגמונד פרויד ובפרנץ קפקא, בתרבות יהודית, היסטוריה של העישון ושל האנטישמיות וכן בנושאים של גזענות וזהות אתנית.
עונת 2010/2011 בפרמייר ליג

| --- | --- |
 תקופת התחרות:  14 באוגוסט 2010 – 22 במאי 2011 (282 ימים)
 מספר משתתפות:  20
 הזוכה:  מנצ'סטר יונייטד
 מספר משחקים:  380
 מספר שערים:  1063 (2.8 בממוצע למשחק)
 מספר צופים:  13,372,318 (35,190 בממוצע למשחק)
 מלך השערים:  בולגריה דימיטאר ברבאטוב   ארגנטינה קרלוס טבס   (20 שערים לכל אחד)
 השחקן המצטיין:  סרביה נמניה וידיץ'
 → 2009/20102011/2012 ←
 
עונת 2010/2011 הייתה העונה ה-19 של פרמייר ליג שהיא הליגה האנגלית הבכירה בכדורגל. העונה החלה ב-14 באוגוסט 2010 והסתיימה ב-22 במאי 2011.
הליגה הבכירה כללה 20 קבוצות. ניוקאסל יונייטד, וסט ברומיץ' אלביון ובלקפול היו הקבוצות שעלו מפוטבול ליג.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
מנצ'סטר יונייטד זכתה באליפות בפעם ה-19 בתולדות המועדון.
בסוף העונה לפוטבול ליג ירדו בירמינגהאם סיטי, בלקפול ווסטהאם יונייטד. במקומן לליגה הבכירה עלו קווינס פארק ריינג'רס, נוריץ' סיטי וסוונסי סיטי.
כדורגלנים מצטיינים

דימיטאר ברבאטוב (בולגריה בולגריה) ממנצ'סטר יונייטד וקרלוס טבס (ארגנטינה ארגנטינה) ממנצ'סטר סיטי כבשו 20 שערים כל אחד וזכו בתואר מלך השערים.
סקוט פארקר מוסטהאם יונייטד זכה בפרס כדורגלן השנה של התאחדות עיתונאי הכדורגל האנגלית.
גארת' בייל מטוטנהאם הוטספור זכה בפרס כדורגלן השנה שהוענק על ידי התאחדות שחקני הכדורגל.
ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | מנצ'סטר יונייטד  | 38 | 23 | 11 | 4 | 78 | 37 | 41 | 80 | זכייה בליגה  עליה לליגת האלופות |
| 2 | צ'לסי | 38 | 21 | 8 | 9 | 69 | 33 | 36 | 71 | עליה לליגת האלופות |
| 3 | מנצ'סטר סיטי | 38 | 21 | 8 | 9 | 60 | 33 | 27 | 71 | זכייה בגביע האנגלי  עליה לליגת האלופות |
| 4 | ארסנל | 38 | 19 | 11 | 8 | 72 | 43 | 29 | 68 | עליה לליגת האלופות |
| 5 | טוטנהאם הוטספר | 38 | 16 | 14 | 8 | 55 | 46 | 9 | 62 | העפלה לליגה האירופית |
| 6 | ליברפול | 38 | 17 | 7 | 14 | 59 | 44 | 15 | 58 |  |
| 7 | אברטון | 38 | 13 | 15 | 10 | 51 | 45 | 6 | 54 |  |
| 8 | פולהאם | 38 | 11 | 16 | 11 | 49 | 43 | 6 | 49 | העפלה לליגה האירופית |
| 9 | אסטון וילה | 38 | 12 | 12 | 14 | 48 | 59 | 11- | 48 |  |
| 10 | סנדרלנד | 38 | 12 | 11 | 15 | 45 | 56 | 11- | 47 |  |
| 11 | וסט ברומיץ' אלביון | 38 | 12 | 11 | 15 | 56 | 71 | 15- | 47 |  |
| 12 | ניוקאסל יונייטד | 38 | 11 | 13 | 14 | 56 | 57 | 1- | 46 |  |
| 13 | סטוק סיטי | 38 | 13 | 7 | 18 | 46 | 48 | 2- | 46 | העפלה לליגה האירופית   כסגנית הגביע האנגלי |
| 14 | בולטון וונדררס | 38 | 12 | 10 | 16 | 52 | 56 | 4- | 46 |  |
| 15 | בלקברן רוברס | 38 | 11 | 10 | 17 | 46 | 59 | 13- | 43 |  |
| 16 | ויגאן את'לטיק | 38 | 9 | 15 | 14 | 40 | 61 | 21- | 42 |  |
| 17 | וולברהמפטון וונדררס | 38 | 11 | 7 | 20 | 46 | 66 | 20- | 40 |  |
| 18 | בירמינגהאם סיטי | 38 | 8 | 15 | 15 | 37 | 58 | 21- | 39 | ירדה ליגה העפילה לליגה האירופית לאחר זכייה בגביע הליגה |
| 19 | בלקפול | 38 | 10 | 9 | 19 | 55 | 78 | 23- | 39 | ירדה ליגה |
| 20 | וסטהאם יונייטד | 38 | 7 | 12 | 19 | 43 | 70 | 27- | 33 | ירדה ליגה |
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | בולגריה דימיטר ברבאטוב | מנצ'סטר יונייטד | 20 |
| 1 | ארגנטינה קרלוס טבס | מנצ'סטר סיטי | 20 |
| 3 | הולנד רובין ואן פרסי | ארסנל | 18 |
| 4 | אנגליה דארן בנט | אסטון וילה/ סנדרלנד | 17 |
| 5 | ניגריה פטר אודמווינגי | וסט ברומיץ' אלביון | 15 |
| 6 | אנגליה די ג'יי קמפבל | בלקפול | 13 |
| 6 | הולנד רפאל ואן דר וארט | טוטנהאם הוטספר | 13 |
| 6 | אנגליה אנדי קרול | ליברפול/ ניוקאסל יונייטד | 13 |
| 6 | הולנד דירק קאוט | ליברפול | 13 |
| 6 | מקסיקו חאבייר הרננדס | מנצ'סטר יונייטד | 13 |
| 6 | צרפת פלורן מאלודה | צ'לסי | 13 |
סטטיסטיקה > בישולים

| מיקום | שחקן | קבוצה | בישולים |
| --- | --- | --- | --- |
| 1 | פורטוגל נאני | מנצ'סטר יונייטד | 14 |
| 2 | חוף השנהב דידייה דרוגבה | צ'לסי | 13 |
| 3 | אנגליה לייטון ביינס | אברטון | 11 |
| 3 | רוסיה אנדריי ארשאבין | ארסנל | 11 |
| 3 | ספרד ססק פברגאס | ארסנל | 11 |
| 3 | אנגליה ויין רוני | מנצ'סטר יונייטד | 11 |
| 7 | אנגליה אשלי יאנג | אסטון וילה | 10 |
| 8 | צפון אירלנד כריס בראנט | וסט ברומיץ' אלביון | 9 |
| 8 | אנגליה ג'ואי ברטון | ניוקאסל יונייטד | 9 |
| 10 | סקוטלנד צ'ארלי אדם | בלקפול | 8 |
| 10 | הולנד רפאל ואן דר וארט | טוטנהאם הוטספר | 8 |
| 10 | אנגליה ג'רמיין פנאנט | סטוק סיטי | 8 |
הערות שוליים

↑  Premier League Player Stats - Goals, www.premierleague.com (באנגלית)
↑  Premier League Player Stats - Assists, www.premierleague.com (באנגלית)
| עונות במפעל הראשון בחשיבותו בכדורגל האנגלי |
| --- | --- | --- |
| הפוטבול ליג | 1888/1889 • 1899/1890 • 1890/1891 • 1891/1892 • 1892/1893 • 1893/1894 • 1894/1895 • 1895/1896 •  1896/1897 • 1897/1898 • 1898/1899 • 1899/1900 • 1900/1901 • 1901/1902 • 1902/1903 • 1903/1904 • 1904/1905 • 1905/1906 •  1906/1907 • 1907/1908 • 1908/1909 • 1909/1910 • 1910/1911 • 1911/1912 • 1912/1913 • 1913/1914 • 1914/1915 • 1919/1920 • 1920/1921 • 1921/1922 • 1922/1923 • 1923/1924 • 1924/1925 • 1925/1926 •  1926/1927 • 1927/1928 • 1928/1929 • 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 •  1936/1937 •  1937/1938 •  1938/1939 •  1939/1940 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| הפרמייר ליג | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עונת 2022 ב-MLB

| --- | --- |
 תאריך התחלה:  7 באפריל 2022 
 תאריך סיום:  5 באוקטובר 2022 
 מספר קבוצות:  30
 מספר משחקים לקבוצה:  162
 דראפט 2021
 בחירה ראשונה:  הנרי דייוויס
 על ידי:  פיטסבורג פיירטס
 → 20212023 Major League Baseball season ←
 
עונת 2022 היא העונה ה-89 של ליגת ה-MLB. העונה הסדירה נפתחה ב-7 באפריל והסתיימה ב-5 באוקטובר 2022. העונה נפתחה באיחור של שבוע, ולא ב-1 באפריל כנהוג, עקב שביתת שחקנים.
בנובמבר 2021 הכריזה קבוצת קליבלנד אינדיאנס, מהקבוצות המובילות והותיקות בליגה, על שינוי שמה ל"קליבלנד גארדיאנס" עקב תלונות של ילידים אמריקאים על גזענות בשם. בפועל שינוי השם לאינדיאנס בשנת 1914 ניתן כאות של כבוד לשחקן יליד אמריקאי של הקבוצה לאויס סוקלאקסיס (Louis Sockalexis). זאת בניגוד לטענות גזענות שטענו יותר מ-100 אחר כך.
לוקאאוט

ב-2 בדצמבר 2021 החליטו מנהלי ליגת ה-MLB לשבות ולנעול את העונה באופן זמני (לוקאאוט). לוקאאוט זה כלל גם ביטול עסקאות כולל שהציב מספר בעיות בפני מנהלי הליגה וביניהן כיצד לפצות את השחקנים צעירים. לוקאאוט עונת 2022 הייתה השבתת הפעילות הראשונה של ליגת ה-MLB מאז הפסקת הפעילות בעונת 1995, על אף שלבסוף התפרקה והעונה נערכה. זו תהיה השנה הראשונה מאז עונת 1920 ללא שלב ליגת דראפט 5 (המתרחשת מדי שנה בדצמבר) אם כי שלב הליגה המשנית עדיין יתקיים כמתוכנן. ב-10 במרץ 2022, כמעט 100 ימים לאחר תחילת הנעילה, MLB וה-MLBPA הגיעו לעסקה על CBA חדש לחמש שנים. שחקנים יתחילו להתייצב למחנות האימונים ב-11 במרץ, כאשר אימוני האביב יתחילו ב-17 במרץ, ויום הפתיחה מתוכנן ל-7 באפריל. הליגה מתכננת לשחק עונה שלמה, בת 162 משחקים, ומשחקים שנעקרו בגלל ההתחלה המושהית יתוזמנו מחדש. לפי אתר Draftkings nation, לדעת הליגה הלאומית, לוס אנג'לס דודג'רס ינצחו את העונה (בין יתר יתרונותיהם, נמנה גם יתרון אירוח העונה שנזקף לזכותם).
לוח זמנים

ה-MLB פרסמו את לוח העונה הסדירה של 2022 ב-4 באוגוסט 2021. כפי שהיה מאז 2013, כל הקבוצות משחקות נגד ארבע היריבות שלהן מהליגה 19 פעמים כל אחת במשך 76 משחקים בסך הכל, משחקות שישה או שבעה משחקים מול כל אחת מהשנייה. עשרה יריבים בליגה זהה. בסך הכל 66 משחקים, ו-20 משחקי בינליג. משחק האינטרליג יכלול את: הליגה האמריקאית המזרחית נגד הליגה הלאומית המרכזית, הליגה האמריקאית המרכזית נגד הליגה הלאומית המערבית, והליגה האמריקאית המערבית נגד הליגה הלאומית המזרחית.
משחק ה-MLB ב-Field of Dreams מתוכנן לחזור לשנה שנייה, בהשתתפות שיקגו קאבס והסינסינטי רדס במגרש שנבנה במיוחד בדיירסוויל, איווה ב-11 באוגוסט.
שחקנים שמספר חולצתם הוצא לגמלאות

| מספר | שחקן | קבוצה | תפקיד | שנים בקבוצה | תאריך הפרשה | הערות |
| --- | --- | --- | --- | --- | --- | --- |
| 11 | ראיין צימרמן | וושינגטון נשיונאלס | בסיס ראשון / בסיס שלישי | 2005–2019, 2021 | 18 ביוני | המספר הראשון שהפרישה הקבוצה אי פעם |
| 17 | קית' הרננדז | ניו יורק מטס | בסיס ראשון | 1983–1989 | 9 ביולי |  |
| 36 | ג'ים קאט | מינסוטה טווינס | מגיש | 1959–1973 | 16 ביולי |  |
| 22 | ויל קלארק | סן פרנסיסקו ג'איינטס | בסיס ראשון | 1986–1993 | 30 ביולי |  |
| 1 | לו ויטאקר | דטרויט טייגרס | בסיס שני | 1977–1995 | 6 באוגוסט |  |
| 21 | פול אוניל | ניו יורק יאנקיז | ימין השדה | 1993–2001 | 21 באוגוסט |  |
הערות שוליים

↑  New for '22: Meet the Cleveland Guardians, MLB.com (באנגלית)
1 2  Kyle Glaser, Major League Rule 5 Draft Postponed, Minor League Phase Will Still Take Place, www.baseballamerica.com
↑  Jovan C. Alford, 2022 World Series odds, picks heading into Opening Day, DraftKings Nation, ‏2022-04-04 (באנגלית)
↑  MLB to start '22 on March 31 if no work stoppage, ESPN.com, ‏2021-08-04 (באנגלית)
↑  How the MLB Baseball Schedule is Made, www.closeseats.com
↑  Joe Trezza, Nationals to retire Zimmerman's No. 11, MLB, ‏2022-03-22 (באנגלית)
↑  Mets to retire Keith Hernandez's uniform #17 on Saturday, July 9, MLB, ‏2022-05-12 (באנגלית)
↑  Scott Merkin, Twins to retire Jim Kaat's No. 36 on July 16, MLB, ‏2022-01-13 (באנגלית)
↑  Maria Guardado, Giants to retire Will Clark's No. 22 on July 30, MLB, ‏2022-02-02 (באנגלית)
↑  Jason Beck, Date set for Whitaker's number retirement, MLB, ‏2022-02-08 (באנגלית)
↑  Bryan Hoch, Yankees to retire Paul O'Neill's No. 21, MLB, ‏2022-02-22 (באנגלית)
סטנלי דרוקר

| --- | --- |
אין תמונה חופשית
 לידה:  4 בפברואר 1929 ברוקלין, ארצות הברית 
 פטירה:  19 בדצמבר 2022 (בגיל 93) ויסטה, קליפורניה, ארצות הברית 
 מוקד פעילות:  ארצות הברית 
 תקופת הפעילות:  1945–2009 (כ־64 שנים) 
 מקום לימודים:  התיכון למוזיקה ולאמנות, מכון קרטיס למוזיקה 
 שפה מועדפת:  אנגלית 
 כלי נגינה:  קלרינט, טימפני 
 פרופיל ב-IMDb
 
סטנלי דרוקר (באנגלית: Stanley Drucker;‏ 4 בפברואר 1929 – 19 בדצמבר 2022) היה קלרניתן יהודי אמריקאי. במשך כמעט חמישה עשורים, הוא היה הקלרניתן הראשי של הפילהרמונית של ניו יורק. על פי שיאי גינס, הוא השיג את הקריירה הארוכה ביותר כנגן קלרינט. דרוקר ניגן בהופעת הבכורה של הקונצ'רטו לקלרינט מאת ג'ון קוריליאנו.
קורות חיים

דרוקר נולד בברוקלין, ניו יורק, ב-4 בפברואר 1929, למשפחה ממוצא יהודי רוסי, דרוקר החל בלימודי קלרינט בגיל עשר אצל ליאון רוסינוף, ונשאר תלמידו במשך חמש שנים. הוא למד בבית הספר התיכון למוזיקה ואמנות (כיום בית הספר התיכון פיורלו ה. לה גוארדיה למוזיקה ואמנות ואמנויות הבמה, בכיכר לינקולן). למרות שדרוקר התקבל ללימודים במכון קרטיס למוזיקה בגיל 15, הוא עזב לאחר שנה כשגויס על ידי התזמורת הסימפונית של אינדיאנפוליס. לאחר שנה, הוא ניגן עם התזמורת הסימפונית הקטנה של בוש, שאורגן על ידי אדולף בוש. לאחר מכן הוא הפך לנגן הקלרינט הראשי של התזמורת הפילהרמונית של באפלו.
בשנת 1948, דרוקר התקבל לפילהרמונית של ניו יורק. ב-1960 הפך לנגן הקלרינט הראשי של התזמורת, שם ניגן במשך כל הקריירה שלו. תקופתו עם הפילהרמונית של ניו יורק כללה כמעט 150 הופעות סולו עם התזמורת. הוא ניגן את הביצועים הראשונים לקונצ'רטו לקלרינט מאת ג'ון קוריליאנו וויליאם בולקום, שתי ההזמנות הללו היו עבור הפילהרמונית של ניו יורק. דרוקר הופיע בשתי הקלטות של הקונצ'רטו לקלרינט קוריגליאנו, הקלטת אולפן בניצוחו של זובין מהטה והקלטה חיה של ביצוע הבכורה ב-1977 בניצוחו של ליאונרד ברנשטיין.
בינואר 2008, הפילהרמונית של ניו יורק הודיעה על פרישה של דרוקר מהתזמורת בתום עונת 2008–2009, בסך הכל 61 שנים בתזמורת ו-49 שנים כקלרינט הראשי שלה. הופעת הסולו האחרונה שלו עם התזמורת נערכה ביוני 2009, בביצועים של הקונצ'רטו לקלרינט של אהרן קופלנד.
מורשת

דרוקר זכה להערכה רבה בשל המוזיקאיות שלו ואריכות ימיו בשירות הפילהרמונית של ניו יורק, שהסתכמה ב-10,200 קונצרטים, כפי שהביע גוסטאבו דודאמל בנובמבר 2007:
הוא אגדה. ההיסטוריה של התזמורת נמצאת בו.
בשנת 2009, לורין מאזל אמר:
הוא עומד לבדו בעולמם של נגני הקלרינט. תרומתו לתזמורת ולתהילתה לאין שיעור.
פרסים

דרוקר היה מועמד לשני פרסי גראמי (1981, 1991).
ב-4 ביוני 2009, זכה דרוקר בשיא גינס בקריירה הארוכה ביותר כקלרנית לאחר ביצועו לקונצ'רטו לקלרינט של אהרון קופלנד עם התזמורת. השיא רשום כקריירה הפילהרמונית שלו ב-"62 שנים, 7 חודשים ויום אחד נכון ל-4 ביוני 2009".
הוא זכה בתואר חבר כבוד של הפילהרמונית של ניו יורק, כמוזיקאי התזמורת הראשון שזכה לכבוד זה.
בשנת 2010, דרוקר קיבל תואר דוקטור לשם כבוד במוזיקה מאוניברסיטת פלורידה.
דרוקר מופיע במילון גרוב למוזיקה ומוזיקאים.
חיים אישיים

דרוקר היה נשוי לנעמי דרוקר, נגנית קלרינט ראשית של הסימפוניה של צפון קרוליינה, פרופסור למוזיקה באוניברסיטת הופסטרה, ומייסדת ומנהלת שותפה של האנסמבל הקאמרי האמריקאי. יש להם שני ילדים, ליאון, שהוא נגן הקונטרבס של סטריי קאטס תחת שם הבמה של "לי רוקר", ורוזאן, זמרת-יוצרת מוזיקת קאנטרי-אלטרנטיבית.
דרוקר מת בויסטה, קליפורניה, ב-19 בדצמבר 2022, בגיל 93.
הקלטות

Corigliano, John; Drucker, Stanley; Mehta, Zubin; Barber, Samuel; Recorded Anthology of American Music, Inc; New York Philharmonic; DRAM (Online service) (2007), Concerto for clarinet and orchestra (בללא תוכן לשוני), New York, N.Y.: DRAM, OCLC 162129947
Copland, Aaron; Drucker, Stanley; Bernstein, Leonard; New Yorks Filharmoniske Orkester (1991), El salón México (בשפה לא ידועה), Hamburg: DGG, OCLC 874532992
Mozart, Wolfgang Amadeus; Margalit, Israela; Drucker, Stanley; Robinson, Joseph; LeClair, Judith; Myers, Philip; Essex Quartet (2003), Clarinet quintet; Piano and wind quintet (בללא תוכן לשוני), London: Universal Classics, OCLC 993605030
Thomas, Edward; Gosling, Stephen; Drucker, Stanley; Yedidia, Ronn, Concerto for clarinet and orchestra (בללא תוכן לשוני), [Place of publication not identified]: Forte Recording Ltd, OCLC 906588192
Nielsen, Carl; Baker, Julius; Drucker, Stanley; Stern, Isaac; Bernstein, Leonard; Hindemith, Paul; New York Philharmonic (1993), Concerto for flute and orchestra; Concerto for clarinet and orchestra, op. 57 (בללא תוכן לשוני), [Place of publication not identified]: Sony Classical, OCLC 37286414
Debussy, Claude; Ravel, Maurice; Bernstein, Leonard; Drucker, Stanley; Singer, Joseph; New York Philharmonic (1960), Images pour orchestre Rhapsody No. 1 for clarinet and orchestra (בללא תוכן לשוני), [London], [New York]: Sony Music Entertainment; Sony Classical, OCLC 781147209
Bartók, Béla; Drucker, Stanley; Mann, Robert; Hambro, Leonid, Contrasts for violin, clarinet and piano Sonata for solo violin (בשפה לא ידועה), [New York (N.Y.)]: Bartók Records, OCLC 610629659
עידן לשם

| --- | --- |
אין תמונה חופשית
 לידה:  19 במרץ 1997 (בן 27) ניו יורק, ארצות הברית
 מדינה:  ישראל ישראל
 מקום מגורים:  רעננה, ישראל
 גובה:  1.83
 יד חובטת:  ימין (חבטת גב היד בשתי ידיים)
 סה"כ פרסים שצבר:  70,189 $
 יחידים
 דירוג שיא:  249 (18 בדצמבר 2017)
 זכיות בטורנירים:  7 (כולם בסבב הפיוצ'ר)
 זוגות
 דירוג שיא:  418 (27 בנובמבר 2017)
 זכיות בטורנירים:  1 (בסבב הפיוצ'ר)
 שיאי גראנד סלאם
 אליפות אוסטרליה הפתוחה:  סיבוב המוקדמות הראשון (2018)
 תאריך עדכון 18.01.18
עידן לשם (נולד ב-19 במרץ 1997) הוא טניסאי ישראלי, שחקן נבחרת גביע דייוויס של ישראל, אלוף ישראל בטניס לשנת 2022. נכון לאמצע שנת 2024 הוא מדורג בסביבת המקום ה-1400 בעולם ביחידים ובזוגות. דירוג השיא של לשם ביחידים היה 249 בעולם (ב-18.12.2017) ודירוג השיא בזוגות היה 349 (ב-24 בספטמבר 2018).
באליפות אוסטרליה הפתוחה 2018 הגיע בפעם הראשונה בקריירה שלו למוקדמות טורניר גראנד סלאם.
בנוסף לכך הוא מחזיק ב-7 תארים ליחידים מסבב הפיוצ'ר, ועוד תואר אחד בזוגות.
בפברואר 2019, לאחר ששקל את המשך דרכו כטניסאי עקב גיוסו לצה"ל שמנע ממנו להשתתף בתחרויות, שוחרר לשם על סעיף רפואי וחזר להתחרות.
בדצמבר 2022 זכה לראשונה בקריירה שלו באליפות ישראל בטניס.
גביע דייוויס

לשם הוא חבר נבחרת גביע דייוויס של ישראל. בפברואר 2018 ניצח במשחק היחידים האחרון במפגש מול נבחרת גביע דייוויס של דרום אפריקה שהוביל את ישראל לניצחון 2-3.
בפברואר 2023 היה שותף לניצחון 2:3 על נבחרת לטביה, שבעקבותיו נשארה הנבחרת בבית העליון.
הערות שוליים

↑  אורן אהרוני, עידן לשם שוחרר מהצבא וחוזר לשחק, באתר ynet, 17 בפברואר 2019
↑  גביע דייוויס: עידן לשם העניק לישראל ניצחון 2:3 על דרום אפריקה, באתר וואלה, 3 בפברואר 2018
ספר הדוגמאות של פטרוניו לרוזן לוקאנור

דון חואן מנואל
ספר הדוגמאות של פטרוניו לרוזן לוקאנור הוא שם חיבורו של דון חואן מנואל משנת 1335. בסיפור המסגרת מופיעים לוקאנור הצעיר וחסר הניסיון אשר מעלה את ספקותיו ושואל שאלות שונות, והמחנך פטרוניו משיב לו באמצעות סיפור ומשל שיש בהם פתרון ותשובה. 51 הסיפורים הכלולים בספר נדלו ממקורות ערביים, מן המסורת היוונית והלטינית וגם מהודו ומיפן. בחתירתה להנחיל לקוראיה לקח מוסרי קרובה היצירה לסוגת הרומן הפיקרסקי הספרדי, שהבשילה במאה ה-16.
הסיפור הקרוי "האיש הצעיר שנישא לאשה מאוד חזקה ולוהטת" הוא בעל קווים דומים לאלה של המחזה "אילוף הסוררת" מאת ויליאם שייקספיר.
עמנואל דבו

| --- | --- |

 לידה:  10 במאי 1964 (בת 60) פיטו, צרפת 
 מדינה:  צרפת 
 תקופת הפעילות:  מ-1986 
 מקום לימודים:  קור פלורן 
 בן או בת זוג:  Gilles Cohen  ז'אן פייר לוריט 
 פרסים והוקרה:  פרס סזאר לשחקנית הטובה ביותר  פרס סזאר לשחקנית המשנה הטובה ביותר  Molière Award for Best Actress 
 פרופיל ב-IMDb
 
עמנואל דבו (בצרפתית: Emmanuelle Devos; נולדה ב-10 במאי 1964) היא שחקנית קולנוע ותיאטרון צרפתייה זוכת שני פרסי סזאר.
ביוגרפיה

עמנואל נולדה להורים שחקני תיאטרון. בילדותה ליוותה אותם לעיתים קרובות מאחורי הקלעים ומהם קיבלה את אהבתה למשחק. עמנואל למדה בבית הספר הידוע למשחק קור פלוראן. לאחר מכן השתתפה בסדנאות למשחק במסגרת בית הספר הלאומי היוקרתי FEMIS בצרפת.
קריירה

בשנת 1996 שיחקה בסרט הדרמה "חיי הסקס שלי"; תפקיד שבעבורו הייתה מועמדת לפרס סזאר לשחקנית המבטיחה.
אחד מתפקידיה המוכרים של דבו היה בסרט "על שפתיי" של ז'אק אודיאר שעליו זכתה בפרס סזאר לצדו של השחקן וינסנט קאסל. היא זכתה בפרס זה ב-2002 כאשר גברה על כוכבת אותה שנה, השחקנית אודרי טוטו (על משחקה בסרט אמלי). סרטים ידועים אחרים הם "האישה של ז'יל", "מלכים ומלכות" (עליו זכתה בפרס לומייר), "הנשים שבחיי", "להיות מספר אחת", "במקור" (2009), "פרנק ולולה" ועוד.
בשנת 2017 כיכבה בסרט הדרמה "להיות מספר אחת" מאת הבמאית טוני מרשל; עבור תפקידה בסרט הייתה דבו מועמדת לפרס לומייר לשחקנית הטובה ביותר. לשנת 2018.
בשנת 2020 שיחקה בקומדיה הצרפתית "הבשמים" מאת הבמאי גרגורי מנייה; עבור תפקידה בסרט הייתה דבו מועמדת לפרס לומייר לשחקנית הטובה ביותר לשנת 2021.
בשנת 2021 שיחקה לצדה של לאה סדו בסרט "הונאה" של הבמאי ארנו דפלשן.
סקוט ודמן

| --- | --- |

ודמן בשנת 1976
 לידה:  29 ביוני 1952  (בן 72) הרפר, קנזס, ארצות הברית
 עמדה:  סמול פורוורד
 גובה:  2.01 מטרים
 מכללה:  אוניברסיטת קולורדו
 דראפט:  בחירה שישית, 1974 קנזס סיטי קינגס
 קבוצות כשחקן
 1974–1981 1981–1983 1983–1986:  קנזס סיטי קינגס קליבלנד קאבלירס בוסטון סלטיקס
 הישגים כשחקן
 2 זכיות באליפות ה-NBA‏ (1984, 1986) 2 בחירות למשחק האולסטאר‏ (1976, 1980) בחירה לחמישיית ההגנה השנייה‏ (1980) בחירה לחמישיית הרוקיז הראשונה‏ (1975)
סקוט דין ודמן (באנגלית: Scott Dean Wedman; נולד ב-29 ביוני 1952) הוא כדורסלן עבר אמריקאי, אשר שיחק בליגת ה-NBA בין השנים 1974–1986. לאורך הקריירה השתתף פעמיים במשחק האולסטאר של ה-NBA כשחקן קנזס סיטי קינגס (1976 ו-1980), וזכה פעמיים באליפות ה-NBA כשחקן בוסטון סלטיקס (1984 ו-1986). ממוצעיו הכוללים בליגה הם 13.2 נקודות, 4.8 ריבאונדים ו-2.0 אסיסטים למשחק.
קריירת מכללות

ודמן נולד בעיר הרפר שבדרום קנזס, ובין השנים 1970–1974 למד באוניברסיטת קולורדו. בשתי עונותיו האחרונות בקבוצת הכדורסל של האוניברסיטה קלע 17.7 ו-20.0 נקודות בממוצע למשחק, בהתאמה, ובשתיהן נבחר לחמישיית העונה של מחוז ה-"Big Eight".
קריירת משחק

בדראפט ה-NBA‏ 1974 נלקח ודמן בבחירה השישית, על ידי קנזס סיטי קינגס. כבר בעונתו הראשונה פתח בחמישייה הפותחת, וב-6 העונות הבאות היה אחד השחקנים הבולטים של הקינגס, לצד סם לייסי, נייט ארצ'יבלד ואוטיס בירדסונג, עם ממוצעים של 17.4 נקודות ו-6.0 ריבאונדים למשחק. בעונתו השנייה בליגה נבחר להשתתף במשחק האולסטאר, ובעונת 1979/1980 קלע שיא קריירה של 19.0 נקודות למשחק ונבחר בשנית למשחק האולסטאר. בעונתו האחרונה בקנזס סיטי, 1980/1981, העפילה הקבוצה לשלב הפלייאוף מהמקום החמישי במערב, אך הפתיעה והעפילה עד לגמר האזורי לראשונה מזה 17 שנים. בסדרת גמר המערב הפסידו הקינגס מול יוסטון רוקטס, בתוצאה 1–4.
לקראת עונת 1981/1982 חתם ודמן על חוזה בקליבלנד קאבלירס. ב-89 משחקיו בקליבלנד שמר על יכולת סולידית כשחקן חמישייה, עם ממוצעים של 13.8 נקודות ו-5.8 ריבאונדים למשחק.
במהלך עונת 1982/1983 הועבר בטרייד לבוסטון סלטיקס, ועד לפרישתו בשנת 1986 שימש כשחקן ספסל בקבוצה. בבוסטון שיתף פעולה עם שחקני היכל התהילה לעתיד לארי בירד, קווין מקהייל, רוברט פאריש, דניס ג'ונסון, נייט ארצ'יבלד וביל וולטון, וזכה בשתי אליפויות NBA בעונות 1984 ו-1986. במשחק הראשון של גמר 1985 קלע ודמן את כל 11 הזריקות שלקח, והוביל את קלעי הסלטיקס (לצד מקהייל) עם 26 נקודות בניצחון מול הלייקרס, בתוצאה 148–114. בהמשך זכה המשחק לכינוי "הטבח של יום הזיכרון" ("Memorial Day Massacre"), מכיוון שנערך ביום הזיכרון האמריקאי, וכתיאור מוגזם לכך שהסלטיקס "טבחו" בלייקרס.
לאחר 6 במשחקים בעונת 1986/1987 נשלח ודמן בטרייד לסיאטל סופרסוניקס, ומיד שוחרר ופרש ממשחק.
הערות שוליים

↑  סטטיסטיקות ה-NBA של ודמן, באתר basketball-reference.com
↑  סטטיסטיקות המכללות של ודמן, באתר sports-reference.com
1 2 3 4  מה קרה לסקוט ודמן, באתר celticslife.com,‏ 27 ביולי 2012
↑  רשימת הנבחרים בדראפט 1974, באתר basketball-reference.com
↑  סטטיסטיקות המשחק הראשון בגמר 1985, באתר basketball-reference.com
↑  נזכרים בטבח של יום הזיכרון, באתר boston.com,‏ 27 במאי 2014